AIŠKINAMASIS RAŠTAS

 Dėl būsto, esančio Molėtų r. sav., Molėtų m., Liepų g. 17-7, pardavimo

 **1. Parengto tarybos sprendimo projekto tikslai ir uždaviniai**

Nuomininkės Renatos Dikės 4 asmenų šeima nuo 2004 m. spalio 18 d. nuomojo 71,54 kv. m ploto Savivaldybės socialinį būstą, esantį Molėtų r. sav., Molėtų m., Liepų 17-7 (toliau – būstas). Šeimos pajamoms viršijus socialinio būsto nuomininkams nustatytus pajamų dydžius, 2018 m. spalio 2 d. būstas išnuomotas rinkos kaina ir sudaryta Savivaldybės būsto nuomos sutartis Nr. T4-400. 2019 m. lapkričio 7 d. Nuomininkė Renata Dikė raštu kreipėsi į Molėtų rajono savivaldybės administraciją dėl būsto pirkimo. UAB „STIVVF“ nuomojamą būstą įvertino 37300 Eur. Išlaidas už turto vertinimą (157,30 Eur) nuomininkas turės sumokėti.

Būstas yra renovuotame pastate. Dėl nuomininkų investicijų į nuomojamą būstą Renata Dikė nesikreipė. Savivaldybės administracija siūlo parduoti būstą už 37457,30 Eur, iš jų 157,30 už turto vertinimą.

Parengto sprendimo projekto tikslas – parduoti Savivaldybei nuosavybės teise priklausantį būstą, nuomininkei Renatai Dikei už 37457,30 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

 Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – Savivaldybės administracija, pardavusi šį būstą, turės galimybę nupirkti socialinį būstą ir išnuomoti jį laukiantiems asmenims pagal sąrašus.

 **4. Priemonės sprendimui įgyvendinti**

Priimti teigiamą sprendimą

 **5. Lėšų poreikis ir jų šaltiniai prireikus skaičiavimai ir išlaidų sąmatos**

Nėra poreikio.

 **6.Vykdytojai, įvykdymo terminai**

Molėtų rajono savivaldybės administracija.